இந்தச் செய்தி வெளியான பிறகு திருச்சி மாநகர் அதிகாரிகள் பலரும், மருத்துவர்கள் மற்றும் மருத்துவமனையைத் தொடர்புகொண்டு முதியவரின் சிகிச்சைக் குறித்து விசாரிப்பதும், அவரை நேரில் சென்று சந்திப்பதுமாக உள்ளனர். இந்நிலையில் திருச்சி மாநகராட்சி ஆணையர் ரவிச்சந்திரன், மருத்துவமனைக்கு நேரில் சென்று அந்த முதியவருக்கு வழங்கப்படும் சிகிச்சைகள் குறித்து மருத்துவ டீன் அனிதாவிடம் விசாரித்தார். அடுத்து முதியவர் செல்வராஜைச் சந்தித்துப் பேசினார். தொடர்ந்து அனைத்துவித உதவிகளையும் செய்வதாக உறுதியளித்தார்.